text: # Săng-huŏng-chék-háe̤ng
  Săng-huŏng-chék-háe̤ng (三坊七巷) sê Hók-ciŭ-chê Gū-làu-kṳ̆ Nàng-âu-gă̤ (南後街) biĕng-dău săng dèu huŏng gâe̤ng chék dèu háe̤ng gì tūng-chĭng. Ciā săng dèu huŏng dŭ diŏh Nàng-âu-gă̤ gì să̤ hióng, áng iù báe̤k gáu nàng sông-sê̤ṳ sê Ĭ-gīng-huŏng (衣錦坊), Ùng-ṳ̀-huŏng (文儒坊), Guŏng-liŏh-huŏng (光祿坊); Chék dèu háe̤ng dŭ găk dĕ̤ng hióng, iù báe̤k gáu nàng sông-sê̤ṳ sê Iòng-giò-háe̤ng (楊橋巷), Lòng-guăng-háe̤ng (郎官巷), Ták-háe̤ng (塔巷), Uòng-háe̤ng (黃巷), Ăng-mìng-háe̤ng (安民巷), Gṳ̆ng-háe̤ng (宮巷), gâe̤ng Gék-puòi-háe̤ng (吉庇巷). 
  Săng-huŏng-chék-háe̤ng diē-sié ô iā sâ̤ lĭk-sṳ̄ ìng-ŭk gì chió, ciā chió dŭ iā ô dĕk-sáik. 2009 nièng 6 nguŏk 9 hô̤, Săng-huŏng-chék-háe̤ng dŏng-sōng "„Dṳ̆ng-guók 10 duâi Lĭk-sṳ̄ Ùng-huá Mìng-gă̤“ (中國十大歷史文化名街), dáik gáu có̤i sâ̤ piéu.2010 nièng, ké̤ṳk diâng có̤ Guók-gă 4A-ngék lṳ̄-iù gīng-kṳ̆ (國家4A級旅遊景區), 2015 nièng bô gāi có̤ 5A-ngék. Dṳ̆ng-guók Dṳ̆ng-iŏng Diêng-sê-dài (中國中央電視臺) diŏh cŭ-uái kiák guó diêng-sê lièng-sê̤ṳ-kiŏk «Săng-huŏng-chék-háe̤ng».
  
  ## Miàng-cê
  Gó-dā̤ Bàng-uâ diē-sié cêng ciēu gōng „Săng-huŏng-chék-háe̤ng“ ciā tūng-chĭng. Bók-guó có̤ gīng-kṳ̆ ī-hâiu, iâ ô nè̤ng kó̤ hāng-sē̤ sê gōng „kó̤ Săng-chék“ (三七).
  
  ## Lĭk-sṳ̄
  Săng-huŏng-chék-háe̤ng có̤i-cā gióng diŏh Să̤-céng muăk-nièng Báik-sáng Ĭk Mìng sì-gĭ. Dòng-dièu Ăng-sṳ̄ cĭ Lâung hâiu, nàng-chiĕng biê-nâng gì nè̤ng iâ cê̤ṳ-gṳ̆ cē̤-nē̤, hìng-siàng siŏh dó̤i ī sê̤ṳ-dâi-hŭ găi-cèng, ùng-huá-ìng ôi cuō-iéu gṳ̆-mìng gì gă̤-kṳ̆.
  Găk gê̤ṳng-dâi, Săng-huŏng-chék-háe̤ng gṳ̆-cê̤ṳ diŏh siŏh-duâi-piĕ dó̤i dŏng-sì siâ-huôi lĭk-sṳ̄ ô dê̤ṳng-iéu īng-hiōng gì nè̤ng, chiông Lìng Cáik-sṳ̀, Sīng Bō̤-dĭng, Lìng Hé̤ṳk, Ngièng Hók, Lìng Gáuk-mìng, Lìng Chṳ̆, Lìng Hŭi-ĭng, Bĭng-sĭng dēng-dēng.
title: Săng-huŏng-chék-háe̤ng
wikitext: {{Ô-lī-kó̤}}
  {{twin|0}}
  [[File:Foochow house.JPG|thumb|Gṳ̆ng-háe̤ng gì duòng-tūng mìng-gṳ̆|right]]
  '''Săng-huŏng-chék-háe̤ng''' (三坊七巷) sê [[Hók-ciŭ-chê]] [[Gū-làu-kṳ̆]] [[Nàng-âu-gă̤]] (南後街) biĕng-dău săng dèu huŏng gâe̤ng chék dèu háe̤ng gì tūng-chĭng. Ciā săng dèu huŏng dŭ diŏh Nàng-âu-gă̤ gì să̤ hióng, áng iù báe̤k gáu nàng sông-sê̤ṳ sê [[Ĭ-gīng-huŏng]] (衣錦坊), [[Ùng-ṳ̀-huŏng]] (文儒坊), [[Guŏng-liŏh-huŏng]] (光祿坊); Chék dèu háe̤ng dŭ găk dĕ̤ng hióng, iù báe̤k gáu nàng sông-sê̤ṳ sê [[Iòng-giò-háe̤ng]] (楊橋巷), [[Lòng-guăng-háe̤ng]] (郎官巷), [[Ták-háe̤ng]] (塔巷), [[Uòng-háe̤ng]] (黃巷), [[Ăng-mìng-háe̤ng]] (安民巷), [[Gṳ̆ng-háe̤ng]] (宮巷), gâe̤ng [[Gék-puòi-háe̤ng]] (吉庇巷). 
  
  Săng-huŏng-chék-háe̤ng diē-sié ô iā sâ̤ lĭk-sṳ̄ ìng-ŭk gì chió, ciā chió dŭ iā ô dĕk-sáik. 2009 nièng 6 nguŏk 9 hô̤, Săng-huŏng-chék-háe̤ng dŏng-sōng "„Dṳ̆ng-guók 10 duâi Lĭk-sṳ̄ Ùng-huá Mìng-gă̤“ (中國十大歷史文化名街), dáik gáu có̤i sâ̤ piéu.<ref>[http://www.gmw.cn/content/2009-06/10/content_931876.htm Hók-ciŭ Săng-huŏng-chék-háe̤ng Hĕk-pàng Lĭk-sṳ̄ Ùng-huá Mìng-gă̤]{{Dead link|date=October 2022 |bot=InternetArchiveBot |fix-attempted=yes }}</ref>2010 nièng, ké̤ṳk diâng có̤ Guók-gă 4A-ngék lṳ̄-iù gīng-kṳ̆ (國家4A級旅遊景區), 2015 nièng bô gāi có̤ 5A-ngék. [[Dṳ̆ng-guók Dṳ̆ng-iŏng Diêng-sê-dài]] (中國中央電視臺) diŏh cŭ-uái kiák guó diêng-sê lièng-sê̤ṳ-kiŏk «Săng-huŏng-chék-háe̤ng».
  
  ==Miàng-cê==
  Gó-dā̤ Bàng-uâ diē-sié cêng ciēu gōng „Săng-huŏng-chék-háe̤ng“ ciā tūng-chĭng. Bók-guó có̤ gīng-kṳ̆ ī-hâiu, iâ ô nè̤ng kó̤ hāng-sē̤ sê gōng „kó̤ '''Săng-chék'''“ (三七).
  
  ==Lĭk-sṳ̄==
  [[File:Fuzhou_sanfangqixiang_Aerial_2017.jpg|thumb|Sāi hĭ-hèng-ké téng tiĕng gà̤-dēng kák Săng-huŏng-chék-háe̤ng]]
  Săng-huŏng-chék-háe̤ng có̤i-cā gióng diŏh [[Céng-dièu|Să̤-céng]] muăk-nièng [[Báik-sáng Ĭk Mìng]] sì-gĭ. [[Dòng-dièu]] [[Ăng-sṳ̄ cĭ Lâung]] hâiu, nàng-chiĕng biê-nâng gì nè̤ng iâ cê̤ṳ-gṳ̆ cē̤-nē̤, hìng-siàng siŏh dó̤i ī sê̤ṳ-dâi-hŭ găi-cèng, ùng-huá-ìng ôi cuō-iéu gṳ̆-mìng gì gă̤-kṳ̆.
  
  Găk gê̤ṳng-dâi, Săng-huŏng-chék-háe̤ng gṳ̆-cê̤ṳ diŏh siŏh-duâi-piĕ dó̤i dŏng-sì siâ-huôi lĭk-sṳ̄ ô dê̤ṳng-iéu īng-hiōng gì nè̤ng, chiông [[Lìng Cáik-sṳ̀]], [[Sīng Bō̤-dĭng]], [[Lìng Hé̤ṳk]], [[Ngièng Hók]], [[Lìng Gáuk-mìng]], [[Lìng Chṳ̆]], [[Lìng Hŭi-ĭng]], [[Bĭng-sĭng]] dēng-dēng.
  
  ==Chăng-kō̤ ùng-hióng==
  <div class="references-small">
  <references/>
  </div>
  
  ==Nguôi-buô lièng-giék==
  * [http://www.fzsfqx.com.cn/ Hók-ciŭ Săng-huŏng-chék-háe̤ng]
  {{Authority control}}
  
  [[分類:Sĕk-ék]]
  [[分類:Hók-ciŭ gì diô]]